# Bloomsday

### A Wikipédiából, a szabad lexikonból.

A Bloomsday kezdetben írországi, mára nemzetközivé vált évente megtartott irodalmi ünnep, mely nevét James Joyce Ulysses című művének egyik főszereplőjéről, Leopold Bloomról kapta. Azon a napon (június 16-án) tartják, amelyen a regény cselekménye játszódik, 1904-ben.

Az első Bloomsday dublini irodalmárok kezdeményezésére a fiktív események valós ötvenedik évfordulóján került megrendezésre. A Joyce-kultusz az 1980-as évektől öltött egyre nagyobb méreteket, a regény helyszíneit felkereső irodalmi turisták száma ekkortól szaporodott meg. A jubileumi, 2004-es Bloomsday öthónapos rendezvénysorozattal (ReJoyce 2004) egészült ki.

Magyarországon 1994-től rendeznek Bloom-napot, Szombathelyen: Leopold Bloom édesapja, Virág Rudolf ugyanis Szombathelyről kivándorolt magyar zsidó. Az Iseumon kívül 1997-től a Fő utca 40-41. alatt felavatott Blum-ház szolgál a rendezvények színhelyéül (a ház egyébként valóban egy Blum nevű család tulajdonában volt).

## [szerkesztés] Külső hivatkozások

- Bloomsday (a virágba borulás napja)
- Orosz Katalin: ReJoyce, avagy múltidézés és örömünnep Dublinban (Kortárs, 2004/8.)
- ireland.com - Bloomsday 2004 (angol nyelvű)

A lap eredeti címe "http://hu.wikipedia.org../../../b/l/o/Bloomsday.html"

Kategória: Irodalom

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Suomi
- עברית
- Nederlands
- Polski
- Português